
Ledelsesrepresentanter:
Dekan Per Lilleengen


Gunnar Engelsåstrø




Faglige representanter:



Ragnhild Hansen


Harald Koht


Judy Kokkinn


Ivar Lad


Ingun Sletnes




Administrasjonens representant:
Eva Groth Sitter




Studentrepresentanter



Elin Krabset


Rita Smith




Direktør:
Geir Fr. Finnsen




Protokoll:
Tore Vogt

Ikke møtt: Brynmor Evans

Følgende saker ble delt ut over bordet:

· Revidert referat fra møte mellom organisasjonene og ledelsen 20.03.00.

· Vedlegg til sak 20/00 "Forslag til nye fagplaner for Barnevernspedagogutdanningen og Sosionomutdanningen."

SAK 16/00 meldinger og referatsaker

a) Møtebok, avdelingsstyremøte 01.03.00

Vedtak:

Møtebok fra avdelingsstyremøte 01.03.00 godkjennes.

b) HiO-nytt nr.03/00

c) Profilering av Høgskolen i Oslo og rekrutteringstiltak

Det ble foreslått at orienterinssak 16c/00 blir lagt ut i hylla til alle ansatte. Orienteringen må imidlertid suppleres  med informasjon om rekrutteringstiltak innenfor videreutdanningsvirksomheten.  

Sak 17/00: STUDIEPLAN for kursene "videreutdanning i helse-og sosialadministrasjon" og "videreutdanning i skoleledelse og utdanningsadministrasjon"

Det ble stilt spørsmål om begrepsbruk, målgrupper for studiet, evaluering og timetallsfordeling mellom eksamener. Kursene A1 og A2 må omtales i studieplanen for Helse- og sosialadministrasjon. 

Vedtak:

1. Avdelingsstyret godkjenner studieplan for "Videreutdanning i skoleledelse og utdanningsadministrasjon" og "Videreutdanninger i Helse- og sosialadministrasjon" med språklige endringer. Dekan får fullmakt til å godkjenne de språklige endringer. VHF-seksjonen anmodes om å drøfte timetallsfordelingen på eksamen mellom fagene "Arbeidsrett" og "Organisasjon og ledelse". 

2. Avdelingsstyret godkjenner forslag til integrering av de to studiene "Skoleledelse og utdanningsadministrasjon" og "Helse- og sosialadministrasjon".

Sak 18/00: endringer i fagplanen for sosionomutdanningens heltidsstudium

Vedtak: 
Avdelingsstyret vedtar endringen i fagplanen for Sosionomutdanningens heltidsstudium med virkning fra eksamensperioden våren 2000.

sak 19/00: Endringer i fagplanene for barnevernspedagogutdanningens heltids- og deltidsstudium
Setningen "Ingen vekttall utløses før muntlig er bestått og muntlig eksamen benyttes til justering av karakter" endres til "Ingen vekttall utløses før muntlig eksamen er bestått og muntlig eksamen fastsetter endelig karakter". 

Vedtak:

Avdelingsstyret vedtar endringene i fagplanen for Barnevernspedagogutdanningens heltids- og deltidsstudier med den endring som framkom på møtet med virkning fra eksamensperioden våren 2000.

sak 20/00: forslag til nye fagplaner for barnevernspedagogutdanningen og sosionomutdanningen
 

Spørsmål ble stilt til avklaring. Det ble sett som ønskelig med felles design, struktur og begrepsbruk i fagplanene der det ikke er faglige begrunnelser for avvik mellom planene. 

Sidetall i pensum under pkt. 6 i fagplanen for sosionomutdanningen bør vurderes angitt i en generell form i likhet med planen for barnevernspedagogutdanningen.

Følgende settes inn under modul 5, side 14 i fagplanen for sosionomutdanningen:

"Prosjekt for deltidsutdanningen(DSU): I deltidsutdanningen fordeles modul 5 på 2 enkeltprosjekter. Det første i 2.studieår og det andre i 3.studieår med utgangspunkt i studentenes praksissted. Modul 10 fordypningsområde utvides i stedet i 4.studieår. 

Det ble kommentert at det i framtiden bør vurderes en felles tverrfaglig modul i barnevern-på for eksempel 3 vekttall. 

Det er behov for klargjøring innen modul 3 (samfunnsfag).

Vedtak:

Forslag til nye fagplaner for barnevernspedagogutdanningen og sosionomutdanningen godkjennes med de merknader som framkom på møtet.

Administrasjonen redigerer fagplanene slik at de begrepsmessig og designmessig får størst mulig likhet.

sak 21/00: påbygningsstudie i data
Det ble kommentert at det blir problematisk med kvoteordning når man skal prioritere søkere blant tidligere og nåværende studenter ved opptak. Videre ble det stilt spørsmål om kurset skal anses som et valgfritt grunnutdanningskurs eller som et videreutdanningskurs. Det ble stilt spørsmål om vi har anledning til å ta gebyr på kr. 2000 for et grunnutdanningskurs.  

Vedtak:

Avdelingsstyret godkjenner studieplan til påbygningsstudium i data under forutsetning av at 

a) målgruppe for studiet og

b) finansieringen av studiet

blir avklart. Dekan får fullmakt til å foreta endelig beslutning i saken.

sak 22/00: lavere overhead i prosjektet "Å bli gammel med cerebral parese"

Avdelingsstyret anmoder avdeling ØKS  å ta opp med Høgskolen i Oslo og oppdragsgivere de problemstillinger som er knyttet til overhead på 40%.

Vedtak:

Avdelingsstyret godkjenner at avdelingen påtar seg ansvaret for gjennomføringen av forskningsprosjektet "Å bli gammel med Cerebral parese" på det grunnlag som det er orientert om i saksdokumentet.

Neste møte: onsdag 10.mai kl. 1230,  Pilestredet 56, rom Y 369 

